Ysgrifennu Gwyllt – ysgrifennu creadigol wedi’i ysbrydoli gan fyd natur

Mae llawer o awduron a beirdd enwog wedi cael eu hysbrydoli gan fyd natur, eich tro chi yw hi nawr i ddefnyddio’r byd naturiol. Mae sawl rhan i’r stori fioddiogelwch, gan gynnwys teithwyr cudd, newidiadau mewn poblogaeth, ysglyfaethwyr goresgynnol, a mwy. Mae adar môr hefyd yn byw bywydau rhyfeddol uwchlaw ac islaw’r dŵr, yn ogystal ag ar y tir. Beth am ddefnyddio eu teithiau mudo hirfaith, eu nythod ar glogwyni, neu’u nythfeydd mawr fel man cychwyn, neu rhywbeth arall cwbl wahanol! Mae’r gweithgaredd hwn yn ymwneud â threulio amser yn y byd naturiol a’i ddefnyddio i ysbrydoli creadigrwydd i ysgrifennu, boed hynny’n gerdd, yn gân, yn ddarn ysgrifenedig ffeithiol neu hyd yn oed yn ddarn ffuglennol.

**A ydych chi’n gwneud y gweithgaredd hwn fel rhan o’ch** [**Her Wyllt**](https://ww2.rspb.org.uk/profile/wild-challenge/)**? Edrychwch lle ydych chi arni ac anelwch am yr aur!**

Mae’r gweithgaredd hwn yn cefnogi’r pynciau canlynol: **Saesneg.**

**Cam 1**

**Beth mae arnaf ei angen?**

* Yr awyr agored godidog
* Papur, beiros ayb…
* Fe allech ddefnyddio [ffon siwrnai](https://www.rspb.org.uk/globalassets/downloads/discoverenjoy/schools/journey-stick-activity.pdf)
* Fe allech ddefnyddio’r ffrâm hwn ar gyfer eich darn ysgrifenedig: [Saesneg](https://www.rspb.org.uk/globalassets/downloads/activities-pdfs/a4_writing_frame_ppl.pdf)|[Dwyieithog](https://www.rspb.org.uk/globalassets/downloads/activities-pdfs/a4_writing_frame_bilingual_ppl.pdf)

**Cam 2**

**Beth mae angen imi ei wneud?**

* Ewch tu allan i’r byd naturiol, naill ai ar ymweliad neu daith natur neu ddim ond treulio ychydig amser ar dir eich ysgol.
* Cymerwch amser i edrych, gwrando a phrofi byd natur o’ch cwmpas. A ydych chi’n teimlo’n rhan o natur – wedi’ch cysylltu â’r byd naturiol? Pa emosiynau ydych chi’n deimlo? Sut byddech chi’n eu disgrifio nhw?
* Ysgrifennwch gerdd neu stori neu ddarn myfyriol am eich profiad. Meddyliwch am y geiriau a ddefnyddiwch. A allwch chi ddefnyddio gair gwahanol, gwell? Sut allwch chi adeiladu ar eich geirfa?
* Cofiwch ddweud wrthym pan fyddwch wedi cwblhau’r gweithgaredd! Pan farciwch eich bod wedi cwblhau’r gweithgaredd, gofynnir ichi lanlwytho eich darn ysgrifenedig i helpu i ennill eich gwobr.

**Cam 3**

**Cwblhau’r gweithgaredd**

Defnyddiwch y botwm 'Mark as complete' ar frig y dudalen hon i ddweud wrthym eich bod wedi cwblhau eich gweithgaredd. Bydd angen ichi ddangos inni beth a wnaethoch drwy lanlwytho eich darn ysgrifenedig

**Cam 4**

**Gwneud iddyn nhw feddwl**

**Dyma rai awgrymiadau i helpu â’r dysgu:**

* Pe gallech ddewis gair ar gyfer pob un o’ch synhwyrau, beth fyddent?
* Pa enw sy’n cael yr effaith fwyaf arnoch chi? A allwch chi wneud hyn yn fwy penodol fyth?
* Gan edrych ar y gair a ddewisoch, beth mae’n wneud? Sut mae’n gwneud hynny? Casglwch cynifer o adferfau ac ansoddeiriau ansawdd ag y gallwch.

**Wedi cwblhau gweithgaredd? Rhannwch eich llun gan ddefnyddio #herwyllt**